Brüsszel, 16.11.2004

COM(2004) 752 végleges

2003/0184 (COD)

A BIZOTTSÁG KÖZLEMÉNYE AZ EURÓPAI PARLAMENTHEZ összhangban az EK szerződés 251 cikkének 2. bekezdésének második albekezdésével

a Tanács által kidolgozott közös álláspontról a szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló 1408/71/EGK rendeletnek, és az 1408/71/EGK rendelet végrehajtására vonatkozó szabályok megállapításáról szóló 574/72/EGK rendeletnek a módosításáról szóló, az Európai Parlament és a Tanács által elfogadandó rendeletről (különböző módosítások)

2003/0184 (COD)

A BIZOTTSÁG KÖZLEMÉNYE AZ EURÓPAI PARLAMENTHEZösszhangban az EK szerződés 251 cikkének 2. bekezdésének második albekezdésével

a Tanács által kidolgozott közös álláspontról a szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló 1408/71/EGK rendeletnek, és az 1408/71/EGK rendelet végrehajtására vonatkozó szabályok megállapításáról szóló 574/72/EGK rendeletnek a módosításáról szóló, az Európai Parlament és a Tanács által elfogadandó rendeletről (különböző módosítások)

1- AZ ÜGY TÖRTÉNETE

+++++ TABLE +++++

2- A BIZOTTSÁG JAVASLATÁNAK CÉLJA

Az 1408/71/EGK rendelet és annak 574/72/EGK végrehajtási rendelete biztosítják a tagállamok szociális biztonsági rendszereinek a koordinálását, hogy védjék az Európai Unión belül mozgó polgárok jogait.

2003. július 31-én a Bizottság módosító javaslatot nyújtott be ezekhez a rendeletekhez. E javaslat célja ezeknek a közösségi rendeleteknek a felfrissítése, hogy figyelembe vegyék a nemzeti jogban bekövetkezett változásokat, és tisztázzák a jogi helyzetet e rendeletek bizonyos cikkeinek vonatkozásában. Az is célja, hogy figyelembe vegye az Európai Közösségek Bírósága joggyakorlatában az utóbbi időben bekövetkezet fejleményeket, többek között az olyan, nem járulékfizetésen alapuló speciális pénzbeli ellátások azonosítási kritériumaival kapcsolatos joggyakorlatot, amelyek speciális koordinációt igényelnek (nem exportálható ellátások, ha megfelelnek a fenti kritériumoknak és a rendelet II.a melléklete tartalmazza azokat), valamint a rendelet és a kétoldalú szociális biztonsági egyezmények közötti viszonnyal kapcsolatos joggyakorlat (ezek hatályban tartása, ha megfelelnek azoknak a feltételeknek, amelyek szerint bekerülhetnek a rendelet III. mellékletébe).

3- MEGJEGYZÉSEK A KÖZÖS ÁLLÁSPONTHOZ

3.1. Általános észrevételek-

A Tanács közös álláspontja, amelyet az EK szerződés 42. cikkével összhangban egyhangúan fogadtak el, megőrzi a Bizottság javaslatának lényegét, amely elsősorban két kérdésről szól:

- A nem járulékfizetésen alapuló speciális pénzbeli ellátásoknak az 1408/71/EGK rendelet II.a mellékletében felsorolt listájának felülvizsgálata, a rendelet 4. cikkének 2.a bekezdése alapján, az Európai Bíróság joggyakorlatából kiindulva. Bár a Tanács nem tudott megállapodni a Bizottság által annak javaslatában szereplő javasolt ellátásokban, indokolt megjegyezni, hogy a közös álláspontban fenntartott ellátások száma (azon ellátásoké, amelyek különleges jellegük folytán specifikus koordináció tárgyát képezik és azokat csak abban a tagállamban folyósítják, ahol a jogosult lakik) jóval kevesebb, mint ami a jelenlegi listában szerepel. Ezenkívül, az Európai Bíróság jövőbeni joggyakorlata szerint, a Bizottság fenntartja azt a lehetőséget, hogy új javaslatot tegyen a II.a melléklet felülvizsgálatára, annak érdekében, hogy az összes hasonló ellátás egységes kezelése garantálva legyen.

- A III. melléklet felülvizsgálata, amely az 1408/71/EGK rendelet hatályba lépése után érvényben maradó kétoldalú egyezmények listáját tartalmazza. Ezt a listát jelentős mértékben le lehetett csökkenteni az Európai Bíróság által meghatározott, és a rendelet 7. cikkének 2. bekezdésében átvett kritériumok alapján.

3.2. Az Európai Parlament első olvasati módosításai

A 2004 március 11-én tartott első plenáris ülésén az Európai Parlament 4 módosítást fogadott el, amelyeket a Bizottság, a 2004. április 22-i módosított javaslatában teljes egészében elfogadott.

Ez a négy módosítás a Tanács közös álláspontjában is szerepel.

A szóbeli módosítást a közös álláspont 6. preambulum bekezdésében vették figyelembe, amely felkéri a tagállamokat, hozzanak intézkedéseket, esetleg átmeneti időszak előírásával, azoknak a II.a mellékletben szereplő ellátások listájában bekövetkezett módosítások miatti hátrányos következményeknek az enyhítésére, különösen amikor ezek az ellátások a mellékletbe való bevételük miatt nem exportálhatók, amelyek azokat a személyeket érik, akik ezekben az ellátásokban korábban részesültek.

Az 1., 2. és 3. módosításokat beillesztették az I. melléklet 2) pont G Spanyolország szakaszába, I Irország szakaszába és Y Egyesült Királyság szakaszába, és az érintett ellátások tökéletesen megfelelnek a rendelet 4. cikkének 2. bekezdése kritériumainak.

3.3. A Tanács által bevett új rendelkezések és a Bizottság álláspontja ezek tekintetében

3.3.1. A közös álláspont I. mellékletének 2) pontja - az 1408/71/EGK rendelet II.a mellékletében szereplő nem járulékfizetésen alapuló speciális pénzbeli ellátások

A Tanács egyetértésre tudott jutni a rendelet 4. cikkének 2. bekezdésében foglalt kritériumok alapján a II.a mellékletben feltüntethető nem járulékfizetésen alapuló speciális pénzbeli ellátások listája tekintetében. Egyes tagállamok (Egyesült Királyság, Svédország és Finnország) ugyanakkor úgy értékelték, hogy az általuk nyújtott ellátások némelyikét[1], különleges jellegük miatt, amely megkülönbözteti azokat más olyan ellátásoktól, amelyek kivehetők a mellékletből, benne kell hagyni a II.a mellékletben. Kompromisszumos megoldásként a Tanács elfogadta ezen ellátások fenntartását a mellékletben, addig, amíg az Európai Bíróság véleményt nem nyilvánít azon különleges elemek kérdésében, amelyekkel ezek az ellátások a rendelet 4. cikkének 2. bekezdésében rögzített, és az Európai Bíróság által már megvizsgált kritériumokkal összevetve, rendelkeznének.

A Tanács jegyzőkönyvéhez tett nyilatkozatában a Bizottság megerősíti azt az érzését, hogy tekintettel az Európai Bíróság joggyakorlatára és a rendelet 4. cikkének 2. bekezdése kritériumaira az érintett ellátásokat nem kellene a II.a mellékletben szerepeltetni. Következésképpen, fenntartja a jogát, hogy az Európai Bírósághoz forduljon, és adott esetben, a Bíróság következtetéseinek alapján, javaslatot tegyen a II.a mellékletbe foglalt listabejegyzések felülvizsgálatára.

A Bizottság megelégszik ezzel a megoldással, mivel ez idővel egységes és objektív bánásmódot biztosít az összes egyenértékű ellátás esetében.

Ki kell emelni azt is, hogy a rendelet 4. cikkének 2. bekezdésében találhatókkal azonos kritériumokat alkalmaztak a csatlakozási tárgyalások során az új tagállamok által előterjesztett beillesztési kérelmek megvizsgálása során. A tisztánlátás és a jogi biztonság érdekében az új tagállamoknak a csatlakozási szerződés szerinti új bejegyzései szintén szerepelnek a szövegben.

Ezenkívül, szintén kiegészítették a mellékletet egy luxemburgi ellátással (a súlyos fogyatékkal élők számára nyújtott jövedelem (a 2003. szeptember 12-i törvény 1. cikkének 2. bekezdése)), valamint egy finn ellátással (Speciális támogatás a bevándorlóknak (törvény a bevándorlóknak nyújtandó speciális támogatásról, 1192/2002)). Ezek a beírások indokoltak, mivel mindkét ellátás célja megélhetési jövedelmet biztosítani az érintett személyek számára, és így eleget tesznek az 1408/71/EGK rendelet 4. cikkének 2. bekezdésében rögzített kritériumoknak.

3.3.2. A közös álláspont 1. cikkének 3) pontja és I. mellékletének 3) pontja - Az 1408/71/EGK rendelet III. Mellékletében található kétoldalú egyezmények, amelyek az 1408/71/EGK rendelet hatályba lépése után is alkalmazhatók maradnak.

Az 1408/71/EGK rendelet 7. cikkének 2. bekezdésében található közös álláspontban javasolt módosítása, az Európai Bíróság joggyakorlatának megfelelően előírja azokat a feltételeket, amelyek szerint a rendeletet megelőző egyezmények alkalmazhatók maradhatnak, és ezt a Bizottság kedvezően fogadja.

E rendelet III. mellékletében felsorolják azokat a kétoldalú egyezményeket, amelyek eleget tesznek e feltételeknek, és így alkalmazhatók maradnak.

Mivel a rendelet, hatályba lépésekor, az ugyanarra az alkalmazási területre vonatkozó korábbi egyezmények helyébe lép, egy kommentárral egészül ki a III. melléklet eleje, mely rögzíti, hogy azok az egyezmények, amelyek nem ugyanarra az alkalmazási területre vonatkoznak, és ezért továbbra is hatályban maradnak, nem szerepelnek a III. mellékletben.

Ezenkívül a mellékletben jelenleg szereplő egyes bejegyzések terminológiáját módosították, hogy az világosabb legyen, anélkül azonban, hogy e bejegyzések tartalmát módosították volna.

3.3.3. A közös álláspont 1. cikkének 1) b) pontja - Az 1408/71/EGK rendelet 3. cikkének módosítása

A Tanács által a közös álláspontban javasolt módosítások megerősítik az egyenlő bánásmód elve alkalmazásának a feltételeit. Ezek a módosítások elfogadhatóak a Bizottság számára.

3.3.4. A bizottsági javaslat 1. cikkének 5) pontja - Az 1408/71/EGK rendelet 33. cikkének módosítása

A Tanács közös álláspontja nem veszi át a 33. cikknek a Bizottság által javasolt módosítását. A Tanácsnak az a véleménye, hogy célszerű megvárni az új 883/2004/EK egyszerűsített rendelet érvénybelépését, amely az 5. cikk alapján (a tények egységesítése) és 30. cikk alapján (a nyugdíjjogosultak járulékfizetése) lehetővé tenné a járulékfizetés fenntartását minden jogosultnak járó nyugdíj vagy járadék alapján, de végrehajtási rendelkezéseket igényel a jövőbeni végrehajtási rendeletben (lásd a Tanács nyilatkozata a jegyzőkönyvhöz). A jegyzőkönyvhöz tett nyilatkozatában a Bizottság megerősíti szándékát, hogy belevegye az új végrehajtási rendeletbe az új 883/2004 rendelet végrehajtási rendelkezéseit. A Tanács álláspontja e tekintetben tehát teljes mértékben elfogadható a Bizottság számára.

3.3.5. A közös álláspont 1. cikkének 9) pontja; 3. cikke; I. mellékletének 1) b) pontja, 4) c) pontja, 5) c) pontja és f) pontja); II. mellékletének 4) pontja

Éppúgy, mint Németország, Ausztria is kérte a II. mellékletben az R Ausztria bejegyzés törlését, amely az 1408/71/EGK rendelet 1. cikk, j) pont, negyedik bekezdés alkalmazásában kizárt bizonyos speciális rendszerbe tartozó nem bérben részesülő dolgozói kategóriát a rendelet alkalmazási köréből. A Bizottság kedvezően fogadja ezt a kezdeményezést, amely lehetővé teszi az 1408/71 rendelet alkalmazását ezekre a speciális rendszerekre. Ez az intézkedés egy átmeneti időszakot tesz szükségessé, amelyet a közös álláspontban 2005. január 1-ig meghosszabbítanak, ami teljesen elfogadható, tekintettel a rendelet elfogadásának időigényére. Ugyancsak szükségessé teszi a ellátások számítására vonatkozó rendelkezések bevezetését, továbbá pontosításokat az illetékes intézményeket illetően.

3.3.6. A közös álláspont I. mellékletének 1) c) ii) pontja, és 5) d) pontja, és II. mellékletének 1) és 3) pontja

A bevezetett módosítások csupán formálisak és egyrészt a francia jogszabályokban a családi ellátások esetében használt terminológiában bekövetkezett változásoknak, másrészt az illetékes intézményekben Svédországban és Dániában bekövetkezett változásoknak tudhatók be.

3.3.7. A közös álláspont I. mellékletének 5) pontja - A Dániára vonatkozó bejegyzés

A dán "ideiglenes ellátás azoknak a munkanélkülieknek akiket 12 hónapon át "ideiglenes munkaviszonyban" (ledighedsydelse) foglalkoztattak" bejegyzésnek a II.a mellékletből való törlése után szükségesnek tartották, hogy egy bejegyzést irányozzanak elő a VI mellékletben, rögzítve, hogy ezt az ellátást a munkanélküliekre vonatkozó fejezet rendelkezései szerint kell koordinálni.

4- KÖVETKEZTETÉSEK

A Bizottság összességében jóváhagyja a közös álláspontot, amely választ ad a Bizottság javaslatának a célkitűzéseire és figyelembe veszi az Európai Parlament által benyújtott összes módosítást.

5 A BIZOTTSÁG NYILATKOZATA

Lásd a mellékletet

MELLÉKLET

A TANÁCS JEGYZŐKÖNYVÉHEZ TETT NYILATKOZATOK

A Bizottság nyilatkozata a Bizottság javaslata 1. cikkének 5. bekezdéséhez

"A Bizottság azt tervezi, hogy bizonyos intézkedéseket a végrehajtási rendeletbe illeszt be, hogy szembenézzen a 30. cikk gyakorlati következményeivel."

A Bizottság nyilatkozata a II.a melléklettel kapcsolatban

"A Bizottság javasolta a II.a Mellékletben szereplő bejegyzések listájának módosítását (elsősorban az alábbi ellátások tekintetében: gyermekápolási ellátás (Finnország), rokkantsági ellátás és fogyatékos gyermekek ápolási ellátása (Svédország), létfenntartási ellátás fogyatékosoknak, segély ellátás, ellátás fogyatékos tartásához (Egyesült Királyság) és továbbra is úgy ítéli meg, hogy erre szükség lesz annak érdekében, hogy eleget tegyenek a Bíróság joggyakorlatából adódó, valamint a Tanácsnak a különböző módosításokra tett javaslatokkal kapcsolatos 2003 évi közös álláspontjában foglalt kritériumoknak. Következésképpen teljes mértékben fenntartja a jogot, hogy az Európai Bírósághoz forduljon és adott esetben, a Bíróság következtetéseinek alapján javaslatot terjesszen be a II.a mellékletben található bejegyzések listájának felülvizsgálatára."

[1] Az Egyesült Királyság esetében :- Létfenntartási ellátás fogyatékkal élők számára (1991-es törvény fogyatékosok létfenntartási támogatására és fogyatékosok munka támogatására (Disability Living Allowance and Disability Working Allowance Act), 1991. június 27, 1. cikk, és az 1991-es rendelet fogyatékosok létfenntartási támogatására és fogyatékosok munka támogatására (Észak Írország), 1991. július 24-i rendelet, 3. cikk. - Külső személy segítségére szolgáló támogatás (1975-ös törvény a szociális biztonságról (Szociális Biztonsági Törvény), 1975. március 20, 35. cikk, és 1975-ös törvény a szociális biztonságról (Észak Írország) (Szociális Biztonság (Észak Írország) Törvény), 1975. március 20, 35. cikk).- Rokkant tartási támogatás ( (1975-ös törvény a szociális biztonságról (Szociális Biztonsági Törvény), 1975. március 20, 37. cikk,, és 1975-ös törvény a szociális biztonságról (Észak Írország) (Szociális Biztonság (Észak Írország) Törvény), 1975. március 20, 357 cikk).Svédország esetében: Rokkantsági ellátás és fogyatékos gyermek ápolási ellátás (1998 évi 703-as törvény).Finnország esetében: Gyermekápolási ellátás (törvény a gyermekápolási ellátásról, 444/69).